

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2026. január 22-i rendkívüli ülésére

**Tárgy: Előterjesztés pályázat benyújtásáról az Országos Műjégpálya Program keretében**

|  |  |
| --- | --- |
| **Előterjesztő:** | Lengyel Endre polgármester |
| **Előterjesztést készítette:** | Halász-Csiba Renáta |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | - |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Árajánlat |

Jánoshalma, 2026. január 20.

**Tisztelt Képviselő-testület!**

Az Országos Műjégpálya Program 2026. évi kiírása a téli szabadidősport és a közösségi mozgás ösztönzését szolgálja. A program keretében a Budapest közigazgatási területén kívüli önkormányzatok és önkormányzati fenntartású szervezetek vissza nem térítendő támogatást igényelhetnek valódi jégfelületű műjégpályák létesítésére, biztosítva ezzel a gyermekek és a lakosság széles körének téli sportolási lehetőségeit. A támogatási kérelmet 2026. január 23. 16:00 óráig lehet benyújtani.

A felhívás az alábbi linken érhető el:

<https://aktivmagyarorszag.hu/felhivas/orszagos-mujegpalya-program-2026/>

**A pálya mérete legalább 15 méter széles és 30 méter hosszú, vagy legalább 450 m2 alapterületű. Műanyag vagy plasztik típusú jégpálya bérlésére támogatás nem igényelhető.**

Az önkormányzat célja műjégpálya bérlése a 2026. téli időszakra. A támogatás mértéke maximum 50%, és összege maximum 8 millió forint.

A jégpálya bérlésére vonatkozóan indikatív ajánlat került bekérésre a Mobil Recreation Kft. cégtől, összege: nettó 14.500.000, - Ft + ÁFA.

A támogatás összege: 7.250.000, - Ft

Az önerő összege: 11.165.000, - Ft (nettó 7.250.000, - Ft + a teljes ÁFA tartalom).

Előzetes egyeztetések alapján a jégpálya belépő díja ÁFA-s bevételt jelent az önkormányzatnak, így a támogatást a nettó bérleti díj után tudja igényelni.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete támogatási kérelmet nyújt be az Országos Műjégpálya Program 2026. évi kiírása.

Igényelt támogatás 7.250.000, - Ft.

A műjégpálya bérléshez szükséges saját forrást 11.165.000, - Ft keretösszegben biztosítja.

Jánoshalma Városi Önkormányzat vállalja a műjégpálya üzemeltetését, amelyet az önkormányzat saját hatáskörben biztosít.

A Képviselő-testület felhatalmazza a polgármestert a szükséges intézkedések megtételére, a szerződések megkötésére.

**Felelős:** Lengyel Endre polgármester

**Határidő:** 2026. január 23.

**Fedezet:** 2026. évi költségvetés